13 Junie: Wat kan beter as die paradys wees? . - Jan van der Watt - www.bybelkennis.co.za
by Mitch Kalp · Published 13/06/2017 · Updated 12/06/2017
Hand 24:10-25:12 (fokus 24:10-21)
In 24:14-15 en 25 lees ons dat iets Paulus gedryf het. As hy kans gekry het, het hy daaroor gepraat. Elke gelowige het ŉ toekoms, het hy gesê. Jesus gaan weer kom om ons uit die dood te laat opstaan. En die gedagte het hom opgewonde aan die praat gehou.
Nie almal voel so nie. Iemand sê nou die dag hierdie boodskap maak haar nie meer opgewonde nie. Sy het nou hier op aarde alles wat sy wil hê. Sy geniet haar lewe so dat as sy doodgaan sy maar net kan “verdwyn”. Dit sal haar nie pla nie, ook nie as daar nie ŉ hemel is nie.
Wat sê jy hiervan?
Van die begin van die Christendom af was die wete dat die Here weer gaan kom soos die wiele van ŉ kar. Dit het die “kar” aan die beweeg gehou sodat dit nie op een plek lê en roes nie. Dit het Christene se oë deur goeie en slegte tye laat glinster om te weet dat hulle die Here wat hulle nou net in geloof sien, eendag persoonlik van aangesig tot aangesig gaan ontmoet. Dit was hierdie wete wat die Christendom nog altyd aan die beweeg gehou het.
Maar wat het met die vrou hierbo gebeur? Hoekom is al haar rykdom hier op aarde vir haar beter as die paradys? Miskien weet jy?
by Mitch Kalp · Published 16/02/2017 · Last modified 27/01/2017
Laaste 7 Dae: 1,758
Laaste 30 Dae: 11,335
Laaste 365 Dae: 268,565